Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa  16. decembra 2008

Materiál číslo:  276/2008

K bodu: 	Vyhodnotenie údržby zelene Miestnym podnikom verejnoprospešných služieb Petržalka___________________________________________________________

Predkladá:					Návrh uznesenia:
						v prílohe
Marián Miškanin				
prednosta						 

	

	
Prerokované:

v komisii ŽP a VP
dňa 27. 11. 2008

v miestnej rade				
dňa 2. 12. 2008			    	

Spracovateľ:	
		
Ing. Miloš Šaling
vedúci oddelenia ŽP

Návrh uznesenia:

Miestne zastupiteľstvo mestskej časti Bratislava-Petržalka

s c h v a ľ u j e
	
1.	pokračovanie v údržbe zelene v lokalite Ovsište, Malé Centrum, Dvory 4 – 6 Zadunajec, prostredníctvom príspevkovej organizácie mestskej časti Bratislava-Petržalka Miestnym podnikom verejnoprospešných služieb Petržalka za podmienky, že Miestny podnik verejnoprospešných služieb Petržalka bude dodržiavať schválený časový harmonogram prác a protokolárne odovzdávať oddeleniu životného prostredia všetky vykonané práce. Na základe výkazu odovzdaných prác bude Miestnemu podniku verejnoprospešných služieb Petržalka poskytovaný transfer finančných prostriedkov na zabezpečovanie údržby zelene v pridelenej lokalite.

Miestne zastupiteľstvo mestskej časti Bratislava-Petržalka

n e s c h v a ľ u j e
	
2.	pokračovanie v údržbe zelene v lokalite Ovsište, Malé Centrum, Dvory 4– 6 Zadunajec, prostredníctvom príspevkovej organizácie mestskej časti Bratislava-Petržalka Miestnym podnikom verejnoprospešných služieb Petržalka. Žiada prednostu miestneho úradu vypísať verejnú súťaž na údržbu zelene v danej lokalite. Do ukončenia súťaže a podpísania zmluvy s novým dodávateľom bude údržbu zelene zabezpečovať Miestny podnik verejnoprospešných služieb Petržalka na základe písomných pokynov oddelenia životného prostredia.

Dôvodová správa

	Na zasadnutí Miestneho zastupiteľstva mestskej časti Bratislava-Petržalka zo dňa 27. 11. 2008 bol prerokovaný materiál „Návrh na zverenie plôch pre Miestny podnik VPS Petržalka (údržba zelene Ovsište, MC, Zadunajec, Dvory 4 – 6)“. Návrh bol schválený miestnym zastupiteľstvom uznesením č. 112 a Miestny podnik VPS Petržalka bol poverený údržbou zelene v uvedených lokalitách od 01. 01. 2008 s tým, že kontrola úspešnosti sa vykoná do 31. 12. 2008. Činnosť Miestneho podniku verejnoprospešných služieb po 01. 01. 2009 bude pokračovať po kladnom zhodnotení činnosti v roku 2008.

	V súlade so schváleným uznesením predkladá prednosta miestneho úradu správu „Vyhodnotenie údržby zelene Miestnym podnikom verejnoprospešných služieb Petržalka“ na rokovanie miestneho zastupiteľstva.      

V predloženej hodnotiacej správe je v tabuľke č. 1 uvedená kalkulácia ročnej údržby zelene vo zverenej lokalite, pre porovnanie pri jednotkových cenách plánovaných a skutočných pre rok 2008 a ich porovnanie s predošlým dodávateľom prác. Na základe výsledných kalkulácií uvedených v tabuľke, porovnaním stĺpca č .7 a č. 8 možno konštatovať, že Miestny podnik verejnoprospešných služieb prekročil v roku 2008 finančné prostriedky oproti schváleným v roku 2007 o 292 961 Sk.

V tabuľke č. 2 sú na porovnanie jednotkové ceny súkromného dodávateľa prác súvisiacich s údržbou zelene uvedené podľa zmluvy č. 13-02-2008, uzavretej s mestskou časťou Bratislava-Petržalka dňa 23. 10. 2008 a jednotkové ceny Miestneho podniku verejnoprospešných služieb zo dňa 16. 10. 2008.

Porovnaním výsledných nákladov súkromného dodávateľa (stĺpec č. 6)  a skutočných nákladov MP VPS (stĺpec č. 7) možno konštatovať, že rozdiel 153 379 Sk predstavuje nárast nákladov Miestneho podniku verejnoprospešných služieb.

Na základe prijatých e-mailov od obyvateľov z lokality zverenej do údržby MP VPS a porovnaním s ohlasmi obyvateľov z ostatných lokalít pri zabezpečovaní údržby zelene zabezpečovanej súkromnými dodávateľmi bola činnosť MP VPS zhodnotená ako neuspokojivá.

 
	V y h o d n o t e n i e 
údržby zelene Miestnym podnikom verejnoprospešných služieb Petržalka

	V súlade s poverením Miestneho zastupiteľstva mestskej časti Bratislava- Petržalka, od 01. 01. 2008 zabezpečoval údržbu zelene v lokalite Ovsište, Malé Centrum, Zadunajec, Dvory 4 – 6  Miestny podnik verejnoprospešných služieb Petržalka (MP VPS). 

	V tabuľke č. 1 je pre porovnanie uvedená kalkulácia ročnej údržby zelene vo zverenej lokalite, pri jednotkových cenách plánovaných, prezentovaných v roku 2007 a skutočných, deklarovaných MP VPS pre rok 2008 a ich porovnanie s predošlým dodávateľom prác. 

Ceny sú uvádzané bez DPH. K celkovým nákladom za údržbu zelene vykonávanej prostredníctvom súkromného dodávateľa treba ešte pripočítať 19 % DPH.

Kalkulácia údržby zelene :	Lokalita: Ovsište, MC, Zadunajec, Dvory 4 – 6

Tabuľka č. 1
Číslo stĺpca	1	2	3	4	5	6	7	8	
Činnosť	Množstvo	Jed.cena 	Jedn. cena	Jedn. cena	Ročný	Cena spolu	Cena spolu	Cena spolu	
 	 	dodávateľ 	plán 2007	skut. 2008	index	dodávateľ	plán 2007	skut. 2008	
Kosba 	312 178	1,10	1,50	1,20		 	 	 	
trávnikov	m2	 Sk/m2	 Sk/m2	 Sk/m2 	5,0	1 716 979	2 341 335	1 873 068	
Odburinenie	14 709	17,00	6,00	10,80		 	 	 	
zahus.výsadby	m2	 Sk/m2	 Sk/m2	Sk/m2	1,0	250 053	88 254	158 857	
Rez	36 186	35,00	15,00	29,00		 	 	 	
kríkov	 ks	 Sk/ks	 Sk/ks	 Sk/ks	1,0	1 266 510	542 790	1 049 394	
Orez	2 568	130,00	130,00	300,00		 	 	 	
stromov	 ks	Sk/ks	Sk/ks	 Sk/ks	0,4	133 536	133 536	308 160	
Čistota	326 887	0,018	0,015	0,0138		 	 	 	
plôch	 m2	 Sk/m2	 Sk/m2	 Sk/m2	160,0	941 435	784 529	721 766	
Vyhrabávanie 	312 178	2,40	2,20	2,45		 	 	 	
lístia z tráv.	 m2	Sk/m2	Sk/m2	 Sk/m2	1,0	749 227	686 792	764 836	
Jarné vyhrab.	14 709	1,80	2,20	1,80		 	 	 	
kríkov	 m2	Sk/m2	Sk/m2	Sk/m2	1,0	26 476	32 360	26 476	
SPOLU	 	 	 	 	 	5 084 216	4 609 596	4 902 557	
CELKOM s DPH	 	 	 	 	 	6 050 217	 	 	

Poznámky:
Ročný index – znamená podiel prác (resp. počet opakovaní v roku)
 
Na základe výsledných kalkulácií uvedených v tabuľke, porovnaním stĺpca č.7 a č.8 možno konštatovať, že Miestny podnik verejnoprospešných služieb prekročil v roku 2008 finančné prostriedky oproti schváleným v roku 2007 o 292 961 Sk.

Jednotkové ceny uvedené v stĺpci č.3 (materiál prerokovaný v miestnom zastupiteľstve v novembri 2007) a jednotkové ceny uvedené v stĺpci č.4 (deklarované v októbri 2008) sú rozdielne tzn. - Miestny podnik verejnoprospešných služieb vykonával práce súvisiace s údržbou zelene v roku 2008 za vyššie ceny ako boli schválené v Miestnom zastupiteľstve mestskej časti Bratislava- Petržalka zo dňa 27. 11. 2007.
Tabuľka č. 2

Číslo stĺpca	1	2	3	4	5	6	7	
Činnosť	Množstvo	Jedn. cena	Ročný	Jedn. cena	Ročný	Cena spolu	Cena spolu 	
 	 	dodávateľ 	index	skut. 2008	index	dodávateľ	skut. 2008	
Kosba 	312 178	1,20	 	1,20	 	 	 	
trávnikov	m2	 Sk/m2	5,0	 Sk/m2 	5,0	1 873 068	1 873 068	
Odburinenie	14 709	21,00	 	10,80	 	 	 	
zahus.výsadby	m2	 Sk/m2	1,0	Sk/m2	1,0	308 889	158 857	
Rez	36 186	20,00	 	29,00	 	 	 	
kríkov	 ks	 Sk/ks	1,0	 Sk/ks	1,0	723 720	1 049 394	
Orez	2 568	145,00	 	300,00	 	 	 	
stromov	 ks	Sk/ks	0,4	 Sk/ks	0,4	148 944	308 160	
Čistota	326 887	0,015	 	0,0138	 	 	 	
plôch	 m2	 Sk/m2	99,0	 Sk/m2	160,0	485 427	721 766	
Vyhrabávanie 	312 178	1,35	 	2,45	 	 	 	
lístia z tráv.	 m2	Sk/m2	1,0	 Sk/m2	1,0	421 440	764 836	
Jarné vyhrab.	14 709	2,00	 	1,80	 	 	 	
kríkov	 m2	Sk/m2	1,0	Sk/m2	1,0	29 418	26 476	
SPOLU	 	 	 	 	 	3 990 906	4 902 557	
CELKOM s DPH	 	 	 	 	 	4 749 178	 	

Stĺpec č. 2 - jednotkové ceny súkromného dodávateľa prác súvisiacich s údržbou zelene uvedené podľa zmluvy č. 13-02-2008, uzavretej s mestskou časťou Bratislava-Petržalka dňa 23. 10. 2008.

Stĺpec č. 3 – ročný index prác – v súlade so zmluvami uzavretými s dodávateľmi prác súvisiacich s údržbou zelene, uzavretými s mestskou časťou Bratislava-Petržalka dňa 23. 10. 2008.

Stĺpec č. 4 - jednotkové ceny Miestneho podniku VPS zo dňa 16. 10. 2008.

Stĺpec č. 5 – ročný index prác – deklarovaný Miestnym podnikom VPS zo dňa 16. 10. 2008.

V tabuľke č. 2 - porovnanie výsledných nákladov súkromného dodávateľa (stĺpec č. 6)  a skutočných nákladov MP VPS (stĺpec č. 7). Rozdiel 153 379 Sk predstavuje nárast nákladov MP VPS.

K celkovým nákladom za údržbu zelene vykonávanej prostredníctvom MP VPS treba ešte pripočítať 1 350 tis. Sk - investície z rozpočtu MČ a kapitálové náklady na strojové vybavenie – transfer vo výške 1 000 tis. Sk, schválený dňa 05. 02. 2008 Miestnym zastupiteľstvom mestskej časti Bratislava-Petržalka uznesením č. 143.

Oddelenie životného prostredia zaslalo miestnemu podniku „Harmonogram prác údržby verejnej zelene na rok 2008“, ktorý je každoročne schvaľovaný Komisiou životného prostredia a verejného poriadku MČ.
Súčasne boli miestnemu podniku z titulu príslušnosti preposlané všetky žiadosti obyvateľov zo zverenej lokality zaevidované do 31. 12. 2007 s usmernením, že v zmysle platnej vyhlášky možno vykonávať orezy drevín z dôvodov prílišného tienenia iba v čase vegetácie t.j. od 1. apríla do 30. septembra.
Oddelenie životného prostredia, na základe úlohy z porady prednostu zo dňa 10. 06. 2008, bolo poverené preberaním prác vykonávaných MP VPS pri údržbe zelene v zverenej lokalite. Z preberania prác bol vyhotovený „Protokol o odovzdaní a prevzatí“. Celkom boli vyhotovené 4 protokoly z preberania kosenia trávnikov podpísané obidvoma stranami.

K dnešnému dňu oddelenie životného prostredia riešilo 20 e-mailov prijatých od obyvateľov, ktoré sa týkali upozornení na prácu MP VPS. Prešetrením v teréne bolo zistené, že upozornenia boli opodstatnené a týkali sa širokého okruhu problémov:
1.	Kosenie trávnikov – sťažnosti na neskoré vyhrabávanie pokosenej trávy, na neskoré kosenie a znečistenie trávnikov,
2.	Orez kríkov – opakované urgencie na odvoz kôp po orezoch kríkov,
3.	Ihriská – sťažnosti na nepokosené ihriská, na nečistoty a lístie na ihriskách,
4.	Smetné koše – sťažnosti na preplnené, nevysypané koše a na pokazené, nefunkčné koše,
5.	Lístie – žiadosť na zametanie chodníkov od lístia (na Mánesovom námestí),
6.	Čistota - sťažnosť na zabezpečovanie čistoty v lokalite Dvory 4.
Obdržali sme aj jeden pochvalný e-mail - poďakovanie za uskutočnené orezy kríkov v lokalite Dvory 4.

Na porovnanie oddelenie životného prostredia riešilo 4 e-maily z ostatných lokalít Petržalky, ktoré sa týkali upozornení na prácu pri údržbe zelene zabezpečovanú inými súkromnými dodávateľmi. Prešetrením v teréne bolo zistené, že upozornenia neboli opodstatnené. Poďakovania za vykonanú práce boli celkom tri.

 Na základe uvedeného, ďalšie pokračovanie v zabezpečovaní údržby zelene v lokalite Ovsište, Malé Centrum, Dvory 4 – 6, Zadunajec, Miestnym podnikom verejnoprospešných služieb Petržalka, v prípade jeho schválenia poslancami miestneho zastupiteľstva, bude  možné za podmienky, že Miestny podnik verejnoprospešných služieb Petržalka bude dodržiavať schválený časový harmonogram prác a protokolárne odovzdávať oddeleniu životného prostredia všetky vykonané práce. Na základe výkazu odovzdaných prác bude Miestnemu podniku verejnoprospešných služieb Petržalka poskytovaný transfer finančných prostriedkov na zabezpečovanie údržby zelene v pridelenej lokalite.

Príloha č. 1

Stanovisko Komisie životného prostredia a verejného poriadku

	Komisia životného prostredia a verejného poriadku sa na svojom zasadnutí konanom dňa 27. 11. 2008 oboznámila s materiálom „Vyhodnotenie údržby zelene Miestnym podnikom verejnoprospešných služieb Petržalka“ a prijala nasledovné uznesenie:

Uznesenie č. 60/2008 

	KŽPaVP  o d p o r ú č a  zatiaľ ponechať výkon starostlivosti o zeleň v lokalite Ovsište, MC, Zadunajec, Dvory 4 – 6, Miestnemu podniku verejnoprospešných služieb Petržalka v roku 2009 s tým, že:

1)	Miestny podnik verejnoprospešných služieb Petržalka bude dodržiavať schválený časový harmonogram prác (jednotný pre všetkých dodávateľov),

2)	 Miestny podnik verejnoprospešných služieb Petržalka je povinný protokolárne odovzdávať MČ (oddeleniu ŽP) všetky vykonané práce. Mestská časť bude Miestnemu podniku verejnoprospešných služieb Petržalka poskytovať transfer na základe výkazu vykonaných a prebratých prác. 

Hlasovanie:  za: 6,  proti: 0,  zdržal sa: 1

RNDr. Eugen Lexmann, v.r.
	    							 predseda komisie ŽP a VP

Za správnosť : Iris Pruknerová